Christianslund videregående skole ble etablert i 1932 under navnet . Da skolens virksomhet i 1938 ble utvidet til et toårig handelsgymnasium og ettårig studentfagkurs, ble navnet endret til . I 1950 ble skolen et treårig gymnas, og i 1951 ble et sekretærkurs for studenter tilføyd undervisningstilbudet. Helt fra etableringen i 1932 hadde skolen holdt til i den gamle «Pigeskolen» på Cicignon, men i 1967 stod nye skolebygninger klare i Merkurveien. Som følge av omstrukturering i skoleverket fikk skolen nytt navn i 1978. Det nye navnet ble Christianslund videregående skole. På samme tid ble bygningsmassen noe utvidet, blant annet ble gymnastikksalene bygget ut. Avgangselevene ved denne skolen ble blåruss.